b'\n_START_ARTICLE_\nAustralijos istorija\n_START_SECTION_\nAustralijos Sandraugos susik\xc5\xabrimas\n_START_PARAGRAPH_\n1901 m. sausio 1 d. Konstituciniu aktu Australija tapo iki tol egzistavusi\xc5\xb3 \xc5\xa1e\xc5\xa1i\xc5\xb3 kolonij\xc5\xb3 federacija ir pasivadino sandrauga (Commonwealth). Jai atiduotos valdyti kitos Brit\xc5\xb3 Imperijos valdos: Norfolko, Pitkerno salos, Naujosios Gvin\xc4\x97jos Papua provincija ir \xc5\xa0iaurin\xc4\x97 teritorija. Australijos Sandraugos sostin\xc4\x97 perkelta \xc4\xaf naujai \xc4\xafkurt\xc4\x85 Kanberos miest\xc4\x85. Tuo metu formaliai Australija \xc4\xaf\xc4\x97jo \xc4\xaf Britanijos imperij\xc4\x85, kaip dominija. Su Jungtine Karalyste tapo susijusi tik tiek, kad Jungtin\xc4\x97s Karalyst\xc4\x97s monarchas skyr\xc4\x97 generalgubernatori\xc5\xb3 ir atstovavo jos interesus u\xc5\xbesienyje. _NEWLINE_Po Pirmojo pasaulinio karo, kuriame dalyvavo ir kariai i\xc5\xa1 Australijos, Taut\xc5\xb3 Sandrauga perdav\xc4\x97 jai buvusios Vokie\xc4\x8di\xc5\xb3 Naujosios Gvin\xc4\x97jos mandat\xc4\x85. Tokiu b\xc5\xabdu Australija \xc4\x97m\xc4\x97 kontroliuoti vis\xc4\x85 rytin\xc4\x99 Naujosios Gvin\xc4\x97jos salos dal\xc4\xaf, Nauru._NEWLINE_Kad neprasid\xc4\x97t\xc5\xb3 did\xc5\xbeiul\xc4\x97 migracija i\xc5\xa1 Azijos, britai u\xc5\xbedraud\xc4\x97 imigruoti \xc4\xaf Australij\xc4\x85 visiems i\xc5\xa1skyrus juos pa\xc4\x8dius. Tai truko iki Antrojo pasaulinio karo._NEWLINE_1931 m. gruod\xc5\xbeio 11 d. Vestminterio statutas suteik\xc4\x97 Australijai daugiau laisv\xc4\x97s nuo Brit\xc5\xb3 Imperijos._NEWLINE_1986 m. kovo 3 d. pasira\xc5\xa1ytas Australijos aktas.'